Hollywood-stiliste verklap 'n paar geheime
JY LEES NOU Hollywood-stiliste verklap 'n paar geheime
"Toe Blake in Hollywood begin het, was haar styl baie eenvoudig, nog glad nie couture nie," meen die stilis Danna Weiss wat saam met groot sterre soos Heidi Klum en Molly Sims werk.
Die mode-kenner Katie Rice Jones sê dié Gossip Girl-ster se geheim is haar lenige lyf. "Met haar supermodel liggaam werk die meeste couture klere aan haar." Iets wat nie by alle mense pas nie. Om dié rede was dit maklik vir dié voormalige vaal meisie om in 'n mode-ikoon te ontpop.
"Een ding wat wel nie verander het nie, is haar kenmerkende lang golwende hare," sê Donna.
Ons het Emma as 'n tiener leer ken in flieks soos Easy A en Superbad. Deesdae is sy een van Hollywood se bekendste aktrises en speel in groot films soos The Help en Spiderman.
Haar grimeerkunstenaar, Valerie Sarnelle, sê Emma se styl het saam met haar grootgeword. "Ons maak nou gereeld haar oë donkerder met 'n oogpotlood. Omdat haar oë sag is, kan sy daarmee wegkom."
Justin Bieber se aan-en-af liefde se Disney-dae is agter haar - en dit word ook in haar styl gesien. Die stilis Kazumi Morton sê haar hare wat sy deesdae in golwende lokke dra, help met haar nuwe volwasse voorkoms.
Nicole het haar krulhare verruil vir gladde reguit hare. Lauren Rae Levy, stilis vir die sterre, meen dít het Nicole laat verander van 'die buurmeisie' na die sexy verleidelike karakter.
Daar is twee Jennifers - pre Rachel-hare en post Rachel-hare. "Ná sy die wêreld se aandag getrek het met haar bekende haarstyl, The Rachel, het haar styl ook verander," meen die Hollywood-stilis Marco D'Angelo. "Deesdae dra sy minder grimering, byna nooit helder lipstiffie nie en kies eerder simplisitese klere met skoon lyne."
Danna Weiss sê Beyoncé het ná Destiny's Child haar voorkoms heeltemal verander. Eers was sy R&B, nou is sy Hollywood-glans."Haar kurwes sit ook op die regte plekke om soos 'n outydse Hollywood-ster te lyk."
Die wêreld het Angelina leer ken met donker grimering, swart klere - meestal van leer - en met 'n buisie bloed om haar nek.
Vinnig het sy verander in 'n ware glansgodin. Die grimeerkunstenaar Katie Rice Jones sê Angie se geheim lê in haar grimering. Sy verdonker nie meer haar oë so hard nie, maar kies eerder 'n rokerige oog wat sagkens haar diepgroen oë beklemtoon.